Case ID: 1171719
Sentence 106: Cinayət işinin 1-ci cild 68-80-ci vərəqələrində olan və məhkəmədə tədqiq edilərək araşdırılmış xx xxxxxxxx 2019-cu il tarixli videomüşahidə kameralarındakı görüntülərə baxış keçirilməsi barədə protokoldan və protokola əlavə edilmiş fotocədvəldən görünür ki, «X18» Solyari studiyasından götürülmüş videomüşahidə kamerasının qeydə aldığı görüntülərə baxış keçirilmiş və baxış zamanı aşağıdakılar müəyyən edilmişdir: - xx.xx.2019-cu il tarixdə kameranın vaxtı ilə saat 20:49:02-də Bakı şəhəri, Nəsimi rayonu, Vaqif prospekti ilə Ceyhun Hacıbəyli küçəsinin kəsişməsindəki yolayrıcından Vaqif prospektinin davamına daxil olduqda Nəsimi rayonu, Vaqif prospekti 105 E saylı ünvanda yerləşən «X18» Solyari studiyasının qarşısındakı piyada səkisi ilə sağ çiynində çanta asılmış, şalvar və uzunqolda cavan bir qız düzünə hadisə yerinə, yəni piyada keçidinə doğru tək adi addımlarla hərəkət edir və saat 20:49:11-də Vaqif prospekti ilə Ceyhun Hacıbəyli küçəsinin kəsişməsindəki yolayrıcından Vaqif prospektinin davamı olan Vaqif prospekti 105 E saylı ünvanda yerləşən binanın qarşısındakı avtomobil yolundakı piyada keçidinə sağdan çatıb dayanır.